open-index/open-wikipedia-markdown huggingface dataset:
Tre mennesker

***Tre mennesker*** (originaltittel: *Третья Мещанская/Tretja Mesjtsjanskaja*) er en sovjetisk stumfilm fra 1927 regissert av Abram Room.

## Mottakelse
I avisen Arbeidet blir *Tre mennesker* nevnt som filmen som gjorde dens regissør Abram Room internasjonalt kjent. Artikkelen skriver også at filmen ble forbudt vist i Danmark.

## Handling
Historien sentrerer rundt forholdet mellom de tre hovedpersonene. Ljuda og ektemannen hennes, Kolja, bor i en ettroms kjellerleilighet på 3. Mesjtsjanskaja ulitsa – et småborgerlig nabolag i Moskva. Men Ljuda kjeder seg, og er ergerlig over de konstante husholdningspliktene, og de trange levekårene hun må lage mat og forsøke å organisere eiendelene sine i. Hun tilbringer ofte dagene i stillhet, for det meste ved å lese forskjellige magasiner, spesielt det populære (på den tiden) sovjetiske film-magasinet Soviet Screen.

Kolja arbeider som steinhogger og er sjarmerende og godmodig, men kan også oppføre seg diktatorisk og egosentrisk. Når Koljas tidligere kamerat, Volodja, kommer til Moskva, klarer han ikke å finne noen steder å bo i den overfylte byen - på grunn av en alvorlig bolig-mangel som fremdeles var et stort sosialt problem 10 år etter den russiske revolusjonen. Kolja inviterer vennen til å bo i leiligheten deres, og overnatte på en sofa. Leiligheten, som var trang til å begynne med, blir plutselig mye mindre - noe som forståelig nok irriterer Ljuda. Hun tar dette som et tegn på at ektemannen ikke respekterer henne lenger.

Men Ljuda begynner snart å like Volodja, på grunn av hans hjelpsomme oppførsel i hjemmet. I tillegg gir han henne en rekke gaver. Det oppstår en seksuell spenning mellom dem. Når Kolja må forlate Moskva på grunn av en jobb, utnytter Volodja vennens fravær ved å forføre Ljuda åpenlyst. Et klimaks i denne forførelsen kommer når Volodja tar Ljuda med på en fly-tur over hele Moskva. Dette er også første gang Ljuda har forlatt leiligheten, siden begynnelsen av filmen.

Men når Kolja kommer tilbake fra sin reise, opplever han at han har blitt henvist til å sove på sofaen. Til å begynne med rasende roer han seg ned, og de tre havner snart i en polygam rutine. Men når Volodja tar over rollen som «ektemann» begynner han også å opptre som en. Han blir langt mindre følsom ovenfor Ljuda, og mer diktatorisk, enn det Kolja var. Ljuda begynner å ha sex med begge mennene, til forskjellige tider. Til slutt skjer det uunngåelige, og hun blir gravid. Men det er umulig å vite hvem faren egentlig er, og begge mennene insisterer på at hun burde ta abort så snart som mulig. Noe Ljuda er lite villig til.

## Skuespillere
* Nikolaj Batalov som ektemannen Kolja.
* Ljudmila Semjonova som Ljuda.
* Vladimir Fogel som Volodja, en venn.
* Jelena Sokolova som en sykepleier

## Referanser


## Eksterne lenker
*
MS «Arisan»

**MS «Arisan»** var et japanskbygget, panamaregistrert lasteskip som forliste i Norge i 1992.

## Beskrivelse
«Arisan», opprinnelig «Arimasan Maru», ble bygget i 1974 ved Kawasaki Heavy Industries. Skipet var på  registertonn og  dødvekttonn, med en lengde på 273 meter og bredde på 44 meter.

## Skjebne
Natt til 12. januar 1992 gikk «Arisan» på grunn på skjæret Geitmaren utenfor Runde. Skipet var lastet med malm, og hadde 450 tonn tungolje og 70 tonn diesel om bord.

«Arisan» lå på grunn i to måneder. Etter hvert delte skipet seg i to, og forsvant i havet 15. mars 1992. I dag ligger restene på 30 meters dyp, og er et yndet mål for dykkere.

## Referanser
Christian Wind

**Christian Wind** (1637-1686) var en dansk-norsk offiser som eide Værne Kloster. 

Han vokste opp på Gundestrup (Vrams Gunnarstorp) i Skåne som sønn av den senere riksadmiral Jørgen Wind (1593-1644) og hustru Ingeborg Holgersdatter Ulfstand (1598-1652). I 1654 gikk han på Herlufsholm, 1655-56 ved Sorø Akademi og har heretter utdannet seg til offiser. Han deltok formentlig i krigen mot Sverige 1657-60, mens han som rittmester i 1664 kjempet på keiser Leopold Is side i kampen mot tyrkerne. Ifølge en senere beretning skal han herfra blant annet ha medbragt et enhjørningehorn foruten å ha medbragt en seiersfane.

26. mars 1670 var han i Norge som oberstløytnant i Otto Schades Smaalenske Regiment. Han deltok i Gyldenløvefeiden hvorunder han ble forfremmet til oberst for Vesterlenske Regiment. I samme egenskap deltok han i erobringen av Marstrand juli 1677. Han tok sin pensjon i 1680.

## Værne Kloster
I 1675 hadde kong Christian V solgt Værne Kloster til Christian og broren, gehejmeråd Holger Wind. I 1681 overtok Christian brorens halvdel av gården. Værnes hovedbygning kan føres tilbake til Winds tid som eier. 

29. september 1686 avgikk Wind ved døden på Værne Kloster, hvoretter han ble bisatt i den *Windske krypt* foran koret i Rygge kirke. Kisten var betrukket med lær og smykket med fedrene og mødrene våpenskjold samt initialerne W. S. O. C. W. (velbårne salige oberst Christian Wind). På en messingplate fulgte en lengre innskrift om hans bakgrunn. 

Wind hadde giftet seg i 1671 med Anne Margrethe Nielsdatter Lange (1645-1704), datter av generalkrigskommissær Niels Lange til Fritzø (1652) og fru Merete Ovesdatter Giedde (d. 1656). Som enke styrte hun eiendommene og  overlevet ektemannen frem til 1704, hvor hun ble bisatt ved hans side. Paret hadde fire barn sammen: Sønnene Christian, Ulrik og Jørgen valgte, som faren, den militære løpebane. De døde alle ugifte og etterlot derfor hele gården til storesøsteren Charlotte Amalie, som giftet seg med Henrik von Arenstorff til Lille-Harridslevgaard på Fyn. Hun døde som enke på Værne Kloster i 1723. 

## Referanser
Balenciaga

**Balenciaga** er et luksus motehus grunnlagt i 1919 av den spanske designeren Cristóbal Balenciaga i San Sebastián i Spania og har senere flyttet til Paris. Balenciaga hadde et rykte som en *[[Haute couture|couturier]]* med kompromissløse standarder og ble kalt «mesteren over oss alle» (eng. the master of us all) av Christian Dior. Balenciagas bobleskjørt og merkelige, feminine, men likevel «modernistiske» silhuetter ble motehusets varemerker. Balenciaga stengte dørene i 1972 og ble gjenåpnet under nytt eierskap i 1986. Motehuset eies nå av luksusgruppen Kering.

## Fotnoter

## Referanser


## Eksterne lenker
*
Møbelkonstruksjon med ramme og panel

Innen trearbeid og møbelsnekring er **konstruksjon med ramme og panel** (engelsk: *frame and panel*) en teknikk som er egnet for å konstruere dørblader, innredning eller store flater av ekte treverk. Den grunnleggende tanken er å bygge en treramme (med eksponert endeved) rundt et panel som har litt plass til å utvide seg - dette for at panelet skal kunne bevege seg noe etterhvert som treverket i panelet eller rammen utvider og trekker seg sammen med varierende fuktighet og temperatur. Dermed tar man hensyn til bevegelse som er vanlig i treverk mellom sommer og vinter.

En svært enkel konstruksjon av ramme og panel kan bestå av fem deler: Panelet og de fire delene som utgjør rammen. Dette har tradisjonelt vært en vanlig metode for å konstruere dørblad. På større konstruksjoner kan det være aktuelt å dele konstruksjonen opp i flere paneler med sprosser mellom. Rammen kan for eksempel festes sammen med trelim, spikre, skruer eller tappsammenføyning, mens panelet ofte ligger løst med tett pasning.

På en del moderne møbler har man istedet gått over til rammeløs møbelkonstruksjon.

## Se også
* Møbeldesign, produktdesign med fokus på utforming av møbler og andre interiørelementer
* Møbelsnekker, yrke; snekker som utøver møbelsnekkerfaget
* Sokkellist, innfelt rom på bunnen av et møbel for at man kan å stå nærme møbelet uten å sparke tærne i møbelet

## Referanser
Rammeløs møbelkonstruksjon

Innen møbelsnekring er en **rammeløs konstruksjon** en metode hvor selve flatpanelene på et møbelets stamme utgjør funksjonen som en bærende ramme, i stedet for å bygge en separat ramme. Flatpanenene brukt i slike konstruksjoner er vanligvis industrielt bearbeidet trevirke som sponplater, kryssfiner eller halvharde fiberplater i stedet for konvensjonell trelast. Rammeløs konstruksjon kan være et moderne alternativ til tradisjonell møbelkonstruksjon med ramme og panel.

Rammeløse møbler ble populære i Europa under den rakse oppbyggnigen etter 2. verdenskrig, og også derifra stammer 32 mm-systemet som ofte brukes i rammeløse konstuksjoner. Dette er svært vanlig i dag i reoler, skap og skuffer, eksempelvis til kjøkkenmøbler, garderobeskap, bokhyller, med mer. 32 mm-systemet brukes ofte også for installasjon av hengsler til dører, ekspansjonsbeslag til skuffer og uttrekkbare hyller, og for hyllebærere til hyller i reoler.

Rammeløse møbler kan lages og lages vanligvis uten frontramme, hvilket gir en større brukbar åpning på møbelets fremside. Platene som brukes er ofte sponplater dekket med et dekorativt høytrykkslaminat på flatene og med dekorative plastlister langs sidene. Rammeløs møbelkonstruksjon er vanlig på flatpakkede møbler.

## Se også
* Frontramme (møbler), egen ramme festet på fremsiden av en møbelstamme for økt styrke og funksjon som festepunkt for dører
* Møbelkonstruksjon med ramme og panel, trekonstruksjon der et panel er omsluttet av en stiv ramme
* Møbeldesign, produktdesign med fokus på utforming av møbler og andre interiørelementer
* Møbelsnekker, yrke; snekker som utøver møbelsnekkerfaget
* Sokkellist, innfelt rom på bunnen av et møbel for at man kan å stå nærme møbelet uten å sparke tærne i møbelet

## Referanser
Frontramme (møbler)

Innen møbler kan **frontramme** vise til en egen ramme festet på fremsiden av en møbelstamme. Frontrammen kan gi møbelet høyere styrke og fungere som festepunkt for dører, men gir også en mindre åpning på møbelets fremside og kan gi en mer komplisert konstruksjon.

Visuelt kan en frontramme skjule skjøter i møbelstammen og gi møbelet et spesielt visuelt trekk. Frontrammer finnes på mange eldre møbler, men har i dag til en viss grad gått av moten. De har i stor grad blitt erstattet med rammeløse konstruksjoner hvor man istedet bruker plastbelegg for å skjule kanten av stammen.

## Konstruksjon

Frontrammer består gjerne av en mengde rammeelementer som er koblet sammen ved hjelp av spikre, skruer eller tresammenføyninger som for eksempel tappsammenføyning. Rammeelementene kan bestå av vertikale deler (som en stender) og horisontale deler (som en losholt). Rammedelene er vanligvis laget av vanlig rektangulært trevirke, men er ofte pyntet med listverk. Typisk kan de enkelte rammeelementene være mellom 25&nbsp;mm til 50&nbsp;mm brede avhengig av bruksområde og ønsket utseende på skapet.

## Se også
* Møbeldesign, produktdesign med fokus på utforming av møbler og andre interiørelementer
* Møbelsnekker, yrke; snekker som utøver møbelsnekkerfaget
* Møbelkonstruksjon med ramme og panel, trekonstruksjon der et panel er omsluttet av en stiv ramme
* Rammeløs møbelkonstruksjon, møbel hvor selve flatpanelene på møbelets stamme utgjør funksjonen som en bærende ramme, i stedet for å bygge en separat ramme
* Sokkellist, innfelt rom på bunnen av et møbel for at man kan å stå nærme møbelet uten å sparke tærne i møbelet
Fastbreddeskrift

En **fastbreddeskrift** (oftest henvist til som en **skrifttype med fast bredde** eller en **fastbreddesskrifttype**) er en skrifttype hvor alle bokstaver, mellomrom og tegn er like brede. Dette står i kontrast til skrifttyper med variabel bredde hvor ulike bokstaver, mellomrom og tegn har forskjellige bredder. 

Skrifttyper med fast bredde var vanlig på skrivemaskiner, og ble mye brukt i tidlige datamaskiner og dataterminaler. I dag er det blitt vanlig med mer avanserte ikke-fastbredde-skrifttyper til generell bruk på datamaskiner, men fastbreddeskrift brukes stort sett fremdeles i flertallet av kildekode-editorer, integrerte utviklingsmiljø og tekstredigeringsprogram for kildekode ettersom det øker lesbarheten til kildekode. Fastbreddeskrift kan også gjøre det lettere å se forskjeller mellom bokstaver, hvilket er nyttig i i situasjoner hvor skrivefeil er uakseptable.

Eksempler på kjente skrifttyper med fast bredde inkluderer Consolas, Courier, Inconsolata, Menlo, Monaco, Lucida Console og Source Code Pro.

## Tall med fast bredde

Mange skrifttyper som vanligvis ikke har fast bredde, har tall som er kjent som tall med fast bredde. Disse tallene brukes til å sette dokumenter som prislister, aksjeoppføringer og summer i matematikkbøker, som krever at kolonner med tall står på linje over hverandre for enklere sammenligning.


Proportional_&_Tabular_figures.tiff|Skrifttype med variabel bredde (øverst) og fastbredde (nederst). Begge er i skrifttypen Palatino.
Proportional_vs_Tabular_figures.svg|Font med tall med variabel bredde (venstre) og tall med fast bredde (høyre). Begge er i Hepta Slab-fonten.
Duplexing_numerals_Concourse.png|Regnestykke skrevet i skrifttypen Concourse. Både de fete og ikke-fete sifrene har samme bredde.


## Referanser
Flatpakkede møbler

**Flatpakkede møbler** er er møbler som kommer demontert slik at de tar liten plass under transport, og som krever montering av kunden. De kommer ofte innpakket i papp sammen med bruksanvisninger og skruer. Noen ganger kreves det at kunden har enkle verktøy som skrujern eller sekskantnøkkel, men noen ganger er dette inkludert. Flatpakkede møbler kan være enklere å transportere fordi de er pakket kompakt eller kan være delt opp i flere deler som veier mindre hver for seg slik at de er lettere å bære en og en. Siden de tar mindre lagringsplass hos produsenter og selgere, samt at kunden tar seg av monteringsarbeidet, kan de også ofte selges til en lavere pris enn ferdigmonterte møbler. IKEA er et eksempel på en kjede som er kjent for flatpakkede møbler, og har solgt dette siden 1956. Mange flatpakkede møbler som skap og hyller er bygd opp med en rammeløs konstruksjon.

## Referanser
Malawis visepresident

**Malawis visepresident** () er det nest høyeste politiske embetet i landet etter presidenten. Embetet ble innstiftet gjennom forfatningen av 1994.

## Funksjoner
Ifølge forfatningen skal første- og andre-visepresident assistere presidenten og utøve de fullmakter som er tillagt dem av forfatningen, parlamentariske lover og presidenten.

## Nominasjon og valg
Enhver presidentkandidat skal – når hen blir nominert – erklære hvem som blir dennes første-visepresident, dersom hen blir valgt. Første-visepresident skal velges på samme stemmeseddel som presidenten.

## Utnevnelse av embetet som andre-visepresident
Presidenten skal, dersom hen betrakter det som ønskelig for den nasjonale interesse, utnevne en person til embetet som andre-visepresident. Dersom presidenten har blitt valgt med økonomisk støtte fra et politisk parti, skal hen *ikke* utnevne andre-visepresidenten fra det partiet.

## Kvalifikasjoner og betingelser
For å bli kvalifisert til embetene som visepresident, første-visepresident og andre-visepresident må man være borgere av Malawi gjennom fødsel eller opphav og ha fylt 35 år.

Ingen person, som har blitt bedømt og erklært for å være sinnssyk, har blitt erklært som bankerott eller som i løpet av de siste syv årene har blitt dømt av en kompetent domstol for en forbrytelse som involverer uærlighet eller *moral turpitude*, kan nomineres til embetene som president, første-visepresident og andre-visepresident.

Videre kan ingen person nomineres, som har sverget troskap til et fremmed land, er innehaver av et offentlig embete eller er medlem av parlamentet, tjenestegjør i forsvarsstyrkene eller i Malawis politivesen eller som i løpet av de siste syv årene har blitt dømt av en kompetent domstol for overtredelser av lover knyttet til valg av president eller medlemmer av parlamentet.

## Embetstid
Embetstiden til første-visepresidenten og andre-visepresidenten varer fra den dagen de avlegger embetseden og fram til slutten på presidentens embetstid, såfremt deres embetstid ikke avsluttes tidligere i samsvar med forfatningens bestemmelser.

Presidenten, første-visepresidenten og andre-visepresidenten kan inneha sine embeter i maksimalt to sammenhengende perioder.

Når embetet som president er ledig, skal første-visepresidenten overta embetet i resten av perioden, og presidenten skal utnevne en annen person til å tjenestegjøre som første-visepresident i resten av dennes periode.

## Død eller fratreden
Dersom første-visepresidenten dør, fratrer sitt embete eller embetet har vært ledig i mer enn tolv måneder på grunn av at første-visepresidenten har vært arbeidsudyktig, skal det ledige embetet – i den gjenværende perioden – besettes av en person som er utnevnt av presidenten.

## Avsettelse
Presidenten eller første-visepresidenten skal fjernes fra sine embeter, dersom de har blitt tiltalt og dømt i riksrett.

## Embetsinnehavere

## Fotnoter

## Referanser
Kunst – kultur: Angår det meg?

***Kunst – kultur: Angår det meg?*** er et norsk kulturmagasin som ble sendt på NRK Fjernsyn fra 1972 til 1973. Kari Borg Mannsåker og Jens Baardseth var redaktør for programmet.

Programmet etterfulgte kulturprogrammet ''Studio 72''.

## Referanser
Ingeborg Holgersdatter Ulfstand

**Ingeborg Holgersdatter Ulfstand til Bosø Kloster og Gundestrup** (1598-1652) var en dansk adelsdame. Flere av hennes sønner ble embedsmenn i Norge. 

Hun ble født på Hikkebjerg (Häckeberga slott) i Skåne som datter av Holger Ulfstand til Hikkebjerg og Asserstrup (d. 1609) og Anne Hansdatter Skovgaard til Gundestrup (d. 1645). I 1618 forlovet hun seg med den senere riksadmiral Jørgen Wind (1593-1644). Bryllupet stod den 27. august 1620 i Malmø. Av parets 11 barn - flere av dem født på Gundestrup - døde tre som unge, mens to døtre og seks sønner overlevet foreldrene. I årene 1633-44 lot paret oppføre den nåværende herregårdsbygning. 

I august 1652 besøkte Ingeborg som enke datteren som lå i barneseng på Ellinge slott. Her ble Ingeborg syk, og til tross for legehjelp fra Lund sovnet hun inn den 21. august 1652. Liket ble fraktet til København hvor det ble nedsatt i den murede begravelse i Vor Frue den 8. september 1652. Et epitafium av sort marmor over Ingeborg og ektemannen ses stadig i Vor Frues nordre sideskip. 

Etter morens død overtok sønnen Holger Gundestrup, men da Skåne ble svenskt, solgte han det til sin svoger Christoffer Giedde (d. 1705). Gården har siden byttet navn og kalles nå Vrams Gunnarstorp. 

Ingeborg Ulfstands portrett kan blant andre steder ses på Værne Kloster.

## Referanser
Einar Rørstad

**Einar Rørstad** (født 15. oktober 1922 på Madagaskar, død 16. februar 1981 i Oslo) var en norsk direktør for Norsk Korrespondenceskole som senere ble NKS Nettstudier, og siden en del av Høyskolen Kristiania. Han tok over oppdraget etter grunnleggeren Ernst G. Mortensen i 1962 og satt til 1966.

Rørstad ble uteksaminert fra engelsklinjen ved Kongsgård skole i Stavanger i 1942.. Fra 1942 til 1945 satt han i tysk fangenskap på Grini fangeleir og ble sendt videre til Sachsenhausen, Neuengamme. Etter krigen hadde han studieopphold ved University of London i 1949, og ble mottok graden Cand. mag. ved Universitetet i Oslo i 1951. Han gikk videre til Cand. philol, UiO i 1955 med historie hovedfag, engelsk og fransk bifag. Hans hovedfagsavhandling ble skrevet på Washingtonkonferansen 1921—22.

## Referanser
Rettferdighetskultur

**Rettferdighetskultur** (engelsk: *just culture*) er et konsept relatert til systemtenkning som understreker at feil generelt oppstår på grunn av feil i organisasjonskulturer snarere enn bare på grunn av personer som er direkte involvert i en ulykke. I en rettferdighetskultur vil man etter en hendelse spørre om "hva som gikk galt" i stedet for "hvem som forårsaket problemet". En rettferdighetskultur er det motsatte av en skyldkultur. En rettferdighetskultur er ikke det samme som en kultur hvor det ikke deles ut skyld, men er en kultur hvor enkeltpersoner holdes ansvarlige for forsettlig forsømmelse eller grov uaktsomhet. 

En rettferdighetskultur bidrar til å skape et miljø hvor enkeltpersoner føler seg frie til å rapportere feil og hjelpe organisasjonen til å lære av feil. Dette er i motsetning til en skyldkultur hvor enkeltpersoner blir sparket, bøtelagt eller på annen måte straffet for å gjøre feil, men hvor de underliggende årsakene som førte til feilen ikke blir undersøkt og korrigert. En skyldkultur kan føre til at feil skjules i stedet for å rapporteres, hvilket kan føre til at organisasjonen til slutt kommer dårligere ut.

I et system preget av rettferdighetskultur er disiplinering knyttet til upassende oppførsel snarere enn skade. Dette gir mulighet for individuell ansvarliggjøring og fremmer en organisasjonskultur som stadig lærer. I dette systemet blir ærlige menneskelige feil sett på som en læringsmulighet for organisasjonen og dens ansatte. Personen som gjorde feilen kan bli tilbudt ekstra opplæring og veiledning. Imidlertid kan forsettlig forsømmelse føre til disiplinære tiltak som oppsigelse, selv om ingen skade ble forårsaket.

Rettferdighetskultur har blitt tatt i bruk i industri, helsevesen, luftfart og andre fagområder.

I James Reason sin bok fra 1997 *Managing the Risks of Organizational Accidents* ble en rettferdighetskultur postulert som en av komponentene i en sikkerhetskultur. Rettferdighetskulturen er nødvendig for å bygge tillit slik at en rapporteringskultur vil oppstå. En rapporteringskultur er en kultur hvor alle sikkerhetshendelser rapporteres slik at læring kan skje og sikkerhetsforbedringer kan gjøres.

## Referanser
Klokka 19.00

***Klokka 19.00*** var et norsk direktesendt aktualitetsprogram ledet av Per Øyvind Heradstveit som gikk på NRK Fjernsyn fra 1972 til 1973. Programmet ble sendt en gang per måned.

## Referanser
Zeit

***Zeit*** () er det åttende studioalbumet til det tyske Neue Deutsche Härte-bandet Rammstein, og ble utgitt 29. april 2022. Albumet ble produsert av Olsen Involtini og Rammstein-medlemmene selv.

Albumomslagets fremside består av et foto av medlemmene på trappene av Trudelturm-monumentet i Adlershof. Omslagets foto er tatt av den canadiske musikeren Bryan Adams.

## Sporliste
# «Armee der Tristen» («De tristes hær») – 3:25
# «Zeit» («Tid») – 5:21
# «Schwarz» («Svart») – 4:18
# «Giftig» – 3:08
# «Zick Zack» («Sikk-sakk») – 4:04
# «OK» (akronym for  – «Uten kondom») – 4:03
# «Meine Tränen» («Mine tårer») – 3:57
# «Angst» – 3:44
# «Dicke Titten» («Tykke pupper») – 3:38
# «Lügen» («Løgner») – 3:49
# «Adieu» («Farvel») – 4:39

## Referanser


## Eksterne lenker
* 
*  
*  
*  
*  
*
Kongekabalen

***Kongekabalen*** (orig. *Kongekabale*) er en dansk politisk thriller fra 2004. Den er basert på en roman med samme navn skrevet av Niels Krause-Kjær og er regissert av Nikolaj Arcel. Manus er ved Arcel og Rasmus Heisterberg og filmen er produsert av Meta Louise Foldager Sørensen for Nimbus Film.

## Handling
Kort tid før folketingsvalget, er Midterpartiets viktigste kandidat med i en bilulykke. Situasjonen er kritisk, og man vet ikke om han vil overleve. Dagen etter blir den unge journalisten Ulrik Torp tildelt å dekke valget for *Dagbladet*. Han blir snart trukket inn i partiets interne maktkamp om hvem
som skal bli den neste statsministeren.

## Medvirkende
* Anders W. Berthelsen – Ulrik Torp
* Søren Pilmark – Erik Dreier Jensen
* Nastja Arcel – Lone Kjeldsen
* Nicolas Bro – Henrik Moll
* Lars Mikkelsen – Peter Schou
* Ulf Pilgaard – Gunnar Torp
* Charlotte Munck – Mette Torp
* Clara Bahamondes – Julie Torp
* Lars Brygmann – Mads Kjeldsen
* Helle Fagralid – Signe Jonsen
* Jesper Langberg – Aksel Bruun
* Jens Jørn Spottag – Per Vestgaard
* Kurt Ravn – John Erhardsen
* Bjarne Henriksen – Bo Andersen
* Anders Nyborg – Hans Erik Kolt
* Robert Hansen – Simon Bruun
* Laura Christensen – Pernille Riis
* Hans Henrik Voetmann – Ole Finsen
* Søren Poppel – Kasper Hald
* Nicolaj Kopernikus – Søren Agergaard

## Priser
*Kongekabalen* vant Bodilprisen for beste danske film i 2005 og åtte Robertpriser, blant annet Robertprisen for årets danske spillefilm.

## Referanser


 


## Eksterne lenker
*
Tittelytten

***Tittelytten*** er en norsk direktesendt radio- og TV-quiz som gikk i samsending på NRK Fjernsyn og NRK Radio i 1976. Programmet var lagt opp som en uhøytidelig konkurranse mellom de ulike landsdelene, som foranladningen var inndelt i fire: Midt-Norge, Nord-Norge, Vest-Norge og Øst-Norge. Det ble også gitt rom til musikalske opptredener, samt faste innslag fra programmets eget husorkester ledet av Sigurd Jansen. Programleder var Rolf Kirkvaag.

I tillegg til samsendingen ble det sendt et eget oppfølgingsprogram på radio som varte til klokka to på natta. 

## Referanser


## Eksterne lenker

*
3. serierunde i Eliteserien 2022

**3. serierunde i [[Eliteserien i fotball for menn 2022]]** startet mandag 18. april kl. 18:00 med syv kamper, og avsluttet mandag 18. april med oppgjøret mellom  og  på Aspmyra stadion i Bodø.

## Kampfakta

## Referanser
Tre kast

***Tre kast*** var et skandinavisk TV-quiz som ble sendt på NRK Fjernsyn i 1975. Deltakerne bestod av kjente personer fra hver av de tre skandinaviske landene. Det var fire lag som var inndelt etter kategoriene film, musikk, teater og show. Hvert lag var satt sammen av en svenske, danske og nordmann.

Programmet var produsert av Nordvisjon.

## Referanser
Nancyskolen (kunst)

**Nancyskolen** (fransk **École de Nancy)**, var en sammenslutning av ledende representanter for Art noveau formelt opprettet i 1901, i den franske byen Nancy. Sammenslutningen som gikk under navnet *Alliance Provinciale des Industries d'Art*, hadde som formål å fremme den dekorative og industrielle kunsten i Lorraine. Sammenslutningens første president var Émile Gallé. Villa Majorelle som ble oppført for kunstneren Louis Majorelle, er et bygningsmessig eksempel på denne stilretningen. École de Nancy-museet åpnet i 1964.

## Glassdesign

Fil:Lamp-Daum-BMA.jpg|Lampe fra Daum-fabrikken, med trær og nysnø (c. 1900)
Fil:Cristallerie daum, vaso iris, nancy 1900 ca.JPG|Daum-krystall med iris (c. 1900)
Fil:Vase Daum.jpg|Daum-vase med cricket-design (1900)
Fil:Bonbonnière aux bleuets (musée des beaux-arts de Nancy).jpg|Sjokoladeskål med kornblomster (1901)
Fil:Antonin daum e louis majorelle, lampade a tre braccia magnolia, 1903, 01.jpg|Daum-lampe med magnoliablomster (Louis Majorelle) (1903)
Fil:Antonin daum, vaso tulipani, 1910 ca.jpg|Tulipanvase av Antonin Daum (1910)

## Referanser
Renatus Leonard Nkwande

**Renatus Leonard Nkwande** (født 12. november 1965 i Mantare i Tanganyika) var en tanzaniansk katolsk prelat og erkebiskop av Mwanza.

## Liv og virke
### Prest
Den 2. juli 1995 ble han presteviet
### Biskop
Den 27. november 2010 ble han utnevnt til biskop av Bunda. Han ble bispeviet den 20. februar 2011 av kardinal Polycarp Pengo, erkebiskop av Dar-es-Salaam; medkonsekrerende var erkebiskop Jude Thadaeus Ruwa'ichi, O.F.M. Cap., av Mwanza, og biskop Michael George Mabuga Msonganzila av Musoma.
### Erkebiskop
Den 11. februar 2019 ble han utnevnt til erkebiskop av Mwanza, og ble innført i embedet den 12. mai 2019.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Polycarp Pengo (1944- ) *1986
* Erkebiskop *Renatus Leonard Nkwande* (1965- ) *2011

## Referanser
Fagskolen Kristiania

**Fagskolen Kristiania** er en fagskole under Høyskolen Kristiania og står for høyskolens fagskoleutdanninger. Skolen har tatt over tilbudene som var lagt til tidligere Norges Kreative Høyskole, og er siden utvidet med en rekke andre tilbud.

## Historie
Våren 2017 kom Stortingsmelding St. 9 (2016–2017) Fagfolk for fremtiden — Fagskoleutdanning. Ved Høyskolen Kristiania startet da prosessen med å etablere en fagskole. Styret besluttet at den nye skolen måtte etableres med et klart skille fra driften av høyskolen. I april 2018 ble navnet Fagskolen Kristiania bestemt og Annelise Kiønig ansatt som skolens første rektor og direktør. 1. september 2018 ble Fagskolen Kristiania etablert som et eget aksjeselskap. Samme sommer ble Norges Yrkesakademi kjøpt opp og tilbudene innen helse- og oppvekstfag, IT, økonomi og administrasjon.

Skolen er siden utvidet med tilbud innen kreative yrkesfag. 

### Utvidelser
I 2020 begynte Høyskolen Kristiania sin utvidelse av yrkesfaglige tilbud innen motefaget:
* ESMOD Oslo - Den internasjonale motefagskolen
I 2021 ble Fagskolen Kristiania styrket gjennom oppkjøp av tre  aktører innenfor fagopplæring:
* Bilder Nordic School of Photography
* Bårdar Akademiet, 
* School of Fashion Industry (SOFi)

## Referanser


## Eksterne lenker
* Hjemmeside
Ut i det blå (TV-program)

***Ut i det blå*** er en norsk underholdningsserie ledet av Odd Grythe som ble sendt på NRK Fjernsyn sommeren 1974. Programmet ble sendt fra ulike campingplasser rundt om i Norge.

## Referanser
Spaces (sosialt nettverk)

**Spaces** er en nettbasert tjeneste for sosiale medier og sosiale nettverk. Spaces kan nås fra enheter med internettforbindelse, for eksempel personlige datamaskiner, nettbrett og smarttelefoner. Etter registrering kan brukere opprette en profil som avslører informasjon om seg selv.

## Historie
I 2009 ble den rangert som 7. på Operas topp ti besøkte sosiale nettverkssider.

Konstantin Vladimirovich Rak, som ble saksøkt av Epic Games for angivelig å ha laget juksekoder til Fortnite, var en bruker av tjenesten.

## Se også

* Twitter
* Pinterest
* Facebook
## Referanser


## Eksterne lenker
*
Ivar K. Hognestad

**Ivar Kristiansen Hognestad**, oftest nevnt som **I.K. Hognestad**, (1888–1973) var en gårdbruker og Arbeiderpartiet-politiker fra Time som var stortingsrepresentant for Rogaland i fem perioder fra 1934 til 1957. 

## Liv og virke
Hognestad gikk årene 1908–1910 landbruksskolen på Tveit i Nedstrand. Han drev farsgarden 1917–1954, utvidet den vesentlig og var en de første i distriktet som drev med kulturbeite. Årene 1927–1936 skrev han om landbruk i stavangeravisen *[[1ste Mai]]*, og skrev ellers mange artikler i ymse aviser og tidsskrift. I 1930 gav han ut valgkampskriftet *Jorden og bøndene*, som sammen med Knut Nordangers *Landsbygden og valget* var en del av Arbeiderpartiets valgkamp og programutvikling.

Hognestad var medlem av herredsstyret i Time i periodene 1919–1922, 1928–1940 og 1947–1952. Han var styreformann i den lokale trygdekassen og i overlikningsnemnda.

Fra 1930 til 1957 var Hognestad medlem av landsstyret i Arbeiderpartiet. Ved Stortingsvalget 1933 ble han stortingsrepresentant for Rogaland fylke og Arbeiderpartiet. Etter 2. verdenskrigen var han sekretær i Finanskomiteen fra 1945 til 1952 og formann i samme komite i 1953 til 1954. Den siste fireårsperioden på Stortinget ledet ham Stortingets landbrukskomité.

## Referanser
Ukespeilet

***Ukespeilet*** er et norsk underholdningsprogram som ble sendt på NRK Fjernsyn i 1975. Programmet var et uhøytidelig og humoristisk tilbakeblikk på ukens hendelser. Det inneholdt både debatt, sangnummer og sketsjer. Programledere var Rut Tellefsen, Frank Dehli og Bjørge Lillelien.

## Referanser


## Eksterne lenker

*
Jaan Manitski

**Jaan Manitski** (1942–) er en estisk finansmann, kunstmesén og statstjenestemann. Han ledet privatiseringen av statseiendom i det uavhengige Estland etter oppløsningen av Sovjetunionen.

## Liv og virke
Han ble født i fiskerlandsbyen Viinistu nord i Estland, men familien flyktet fra sovjetisk okkupasjon mens han ennå var spedbarn. Han vokste opp i Borås i Sverige.

Jaan Manitski gikk gymnaset i Borås og så handelshøyskolen ved Göteborgs universitet. Han arbeidet for IBM og Swedbank i Stockholm før han etablerte sine egne finansforetak. Han tjente en formue som finansmann og som forretningsmanager for popmusikkgruppen ABBA.

Jaan Manitski ble blant de eskilestlenderne som «reformkommunisten» Indrek Toome og etterfølgende nasjonale regjeringer benyttet som økonomiske rådgivere under løsrivelsesprosessen fra Sovjetunionen. I 1990 var han blant eksilestlenderne som ble valgt inn i Den estiske kongressen, som utfordret legitimiteten til de sovjetiske statsorganene. Fra april til oktober 1992 var Manitski utenriksminister i Tiit Vähis overgangsregjering. Manitski stod, som Lennart Meri før ham og Trivimi Velliste etter ham, for en tydelig vestligorientering.

Overgangsregjeringen ble avløst av Mart Laars regjering, der Manitski fortsatte å øve stor innflytelse på de økonomiske reformene i landet. Fra 1993 til 1995 var han den første direktøren for statens privatiseringsbyrå.

Jaan Manitski gikk deretter tilbake til næringslivet. I 2006 stilte han som partiløs presidentkandidat, men ble ikke valgt.

## Referanser
Rwanda-børsen

**Rwanda Stock Exchange** ble stiftet 7. oktober 2005 med det formål å gjennomføre aksjemarkedsoperasjoner. Børsen ble demutualisert fra starten da den var registrert som aksjeselskap. Selskapet ble offisielt lansert 31. januar 2011.

## Historikk
Børsens dører åpnet for handel 31. januar 2011. Den dagen falt sammen med den første handelsdagen i aksjen til Rwandas eneste bryggeri, Bralirwa, som handler under symbolet **BLR**. Rwanda-børsen erstattet Rwanda Over The Counter Exchange som hadde vært i drift siden januar 2008, med to selskaper notert, nemlig Kenya Commercial Bank Group (KCB) notert 18. juni 2009 og National Media Group (NMG) notert 2. november 2010.

## Referanser


## Eksterne lenker

*
Ferdinand Leeke

**Ferdinand Leeke** (7. april 1859 – 16. november 1937) var en tysk maler og illustratør, kjent for sine skildringer av scener fra Wagners operaer. 

## Biografi
Leeke var opprinnelig fra Burg bei Magdeburg i Tyskland og studerte fra 1881 ved München-akademiet under Ludwig von Herterich (1843–1905) og Sándor Liezen-Mayer, en sjanger- og historiemaler, og med Alexander von Wagner (1838–1919), en ungarsk sjanger- og landskapsmaler.

Rundt 1889 ga Siegfried Wagner, sønn av komponisten Richard Wagner, Leeke i oppdrag å male en serie malerier som viser scener fra ti operaer av Wagner.

Leeke illustrerte også diverse tidsskrifter som f.eks. *[[Die Gartenlaube]]*.

## Wagner-bilder

* *[[Rienzi]]*: Akt IV, Scene II
* *[[Den flyvende hollender (opera)|Der fliegende Holländer]]*: Akt III, Finale
* *[[Tannhäuser]]*: Akt III, Scene I
* *[[Lohengrin (opera)|Lohengrin]]*: Akt III, Finale
* *[[Rhingullet|Das Rheingold]]*: Scene II
* *[[Valkyrien (opera)|Die Walküre]]*: Akt I
* *[[Siegfried (opera)|Siegfried]]*: Akt II
* *[[Götterdämmerung]]*: Akt III
* *[[Tristan und Isolde (opera)|Tristan und Isolde]]*: Akt II
* *[[Mestersangerne fra Nürnberg|Die Meistersinger von Nürnberg]]*: Akt III

## Galleri

Fil:Tristan.jpg|''Tristan und Isolde''
Fil:Ferdinand Leeke - Armin bei der Seherin, 1890.jpg|''Arminius'' *(Armin bei der Seherin)*, 1890
Fil:Ferdinand Leeke - Wotan Bidding Farewell to Brunhilde, 1908.jpg|''Wotan og Brünnhilde'', 1908
Fil:Ferdinand Leeke Ein Wikingerüberfall.jpg|*Vikinger* *(Ein Wikingerüberfall)*, 1901
Fil:Ferdinand Leeke - Lohengrin 1916.jpg|*[[Lohengrin (opera)|Lohengrin]]*, 1916


## Litteratur

* *Leeke, Ferdinand*. i: Hans Vollmer (Hrsg.):  Begründet von Ulrich Thieme und Felix Becker. Band 22: *Krügner–Leitch*. E. A. Seemann, Leipzig 1928, S. 543.
* *Leeke, Ferdinand.* i: Horst Ludwig, Sonja Baranow, Rainer Beck: *Bruckmanns Lexikon der Münchner Kunst. Münchner Maler im 19./20. Jahrhundert*. Band 3 *Lacher-Ruprecht*. Bruckmann Verlag, München 1982. , S. 31.

## Referanser


## Eksterne lenker

* 

* Scener fra Wagners operaer
Vår mann i

***Vår mann i*** er en norsk underholdningsserie hvor NRKs korrespondenter presenterer "sine byer". Serien gikk på NRK Fjernsyn i 1971, 1975 og 1977. Serien startet med en kort introduksjonepisode av Roald Øyen. Episodene inneholder bidrag fra Ottar Odland i Paris, Anton Blom i Bonn, Tor Strand i Moskva, Richard Herrmann i London, Kjell Gjøstein Resi i Hong Kong og Jarl Munch i Midtøsten.

## Referanser


## Eksterne lenker

*
Langrenn under Vinter-EYOF 2019

**[[Langrenn]] under [[Vinter-EYOF 2019]]** (European Youth Olympic Winter Festival) ble arrangert fra 11. til 15. februar i Igman i Bosnia-Herzegovina.

## Tildsplan

## Medaljeoversikt
### Medaljetabell

### Gutter

### Jenter

### Miksøvelser

 
## Referanser
Vi stopper

***Vi stopper*** er et norsk underholdningsprogram som gikk på NRK Fjernsyn fra 1970 til 1972. Programmet inneholdt mye musikk og basert seg på et konsept der tv-teamet reiste fra sted til sted i Norge. Musikalsk dreide det seg hovedsakelig om folkemusikk og visesang. Opplegg og programledelse var ved Børt-Erik Thoresen.

## Referanser


## Eksterne lenker

*
Vil du være med, så heng på!

***Vil du være med, så heng på!*** er et norsk barneprogram som ble sendt på NRK Fjernsyn i 1971. Programmene gikk på lørdager og hadde en times varighet. 

Programmet inneholdt både egenprodusert materiale fra blant annet Naturmagasinet og en del innkjøpte programmer som blant annet en serie med figuren Pinocchio. Rolf Kirkvaag ledet, sammen med dukkefiguren Titten Tei, fem-seks sendinger. Dette var forøvrig det første programmet hvor Titten Tei-figuren ble benyttet. 

## Referanser
Typhloiulopsis

***Typhloiulopsis*** er en slekt av biller som hører til familien kortvinger (Staphylinidae).

## Utseende
Små (2-5 millimeter), langstrakte, jevnbrede, blinde kortvinger, som oftest mørkt fargede. Ellers kan de varierer en del i utseende og ligner ofte på andre underfamilier, særlig tannkortvinger (Oxytelinae). Noen arter er påfallende flate. Et god kjennetegn er at bakkroppen ikke har markerte sidekanter. Hodet er forholdsvis stort og bredt med nokså små fasettøyne. Noen arter har hornlignende utvekster i pannen. Hos en del arter har kroppen markerte lengderibber. Pronotum er forholdsvis smalt og kan være sylindrisk eller mer eller mindre hjerteformet. Dekkvingene er temmelig korte, bakkroppen lang og smal, sylindrisk til avflatet. Beina er temmelig korte.

## Levevis
Artene har et underjordisk levesett.

## Utbredelse
Slekten er kjent fra Hellas og Tunisia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien **[[Osoriinae]]** Erichson, 1839
****** Stammen **[[Osoriini]]** Erichson, 1839
******* Slekten ***Typhloiulopsis*** Scheerpeltz, 1931
******** *[[Typhloiulopsis leucadiae]]* Scheerpeltz, 1931
******** *[[Typhloiulopsis normandi]]* (Coiffait, 1959)
******** *[[Typhloiulopsis rudiana]]* Scheerpeltz, 1931

## Referanser


## Eksterne lenker
*
Euctenopsia

***Euctenopsia*** er en slekt av biller som hører til familien kortvinger (Staphylinidae).

## Utseende
Små (2-5 millimeter), langstrakte, jevnbrede kortvinger, som oftest mørkt brunlig fargede. Et god kjennetegn er at bakkroppen ikke har markerte sidekanter. Hodet er forholdsvis stort og bredt med nokså små fasettøyne. Pronotum og dekkvinger har opphøyde lengderibber. Hodet har dype lengdefurer på sidene.

## Levevis
I alle fall noen arter lever under barken på døde trær.
Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.

## Utbredelse
Slekten forekommer i Sør-Amerika (Argentina).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien **[[Osoriinae]]** Erichson, 1839
****** Stammen Thoracophorini Reitter, 1909
******* Understammen Thoracophorina Reitter, 1909
******** Slekten ***Euctenopsia*** Bruch, 1942
********* *[[Euctenopsia laevipennis]]* (Bernhauer, 1906)

## Kilder

## Eksterne lenker
*
Throbalium

***Throbalium*** er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae). De er middelsstore, slanke, kortbeinte kortvinger som i stor grad lever nede i bakken.

## Utseende
Middelsstore (5-10 millimeter), lange og smale, sylindriske, gjerne gulbrune kortvinger. Hodet er litt flatt, fasettøynene ganske små, antennene froholdsvis korte og kraftige. Halsen er markert, men forholdsvis tykk. Pronotum er nesten rektangulært sett ovenfra, med litt avrundede hjørner, tydelig lengre enn bredt. Dekkvingene er temmelig korte, bakkroppen lang og sylindrisk. Beina er svært korte og kraftige.
Disse billene er preget av sitt underjordiske levesett. Noen arter har reduserte øyne og flygevinger.

## Levevis
Disse lange og smale billene lever i stor grad underjordisk, der de graver i jorda. De er blant annet vanlige i strølaget og rett under dette i skog.

## Utbredelse
Slekten er utbredt i Middelhavsområdet, Midtøsten og Sentral-Asia.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien smalkortvinger Paederinae Fleming, 1821
****** Stammen Lathrobiini
******* Slekten ***Throbalium*** Mulsant & Rey, 1878
******** *[[Throbalium adanense]]* C. Koch, 1939
******** *[[Throbalium biblicum]]* (C. Koch, 1937)
******** *[[Throbalium creticum]]* Coiffait, 1980
******** *[[Throbalium cycladicum]]* (C. Koch, 1937)
******** *[[Throbalium dividuum]]* (Erichson, 1840)
******** *[[Throbalium graecum]]* Coiffait, 1981
******** *[[Throbalium horni]]* C. Koch, 1939
******** *[[Throbalium iranicum]]* Scheerpeltz, 1961
******** *[[Throbalium kochi]]* Peyerimhoff, 1938
******** *[[Throbalium komarovi]]* Grebennikov, 2001
******** *[[Throbalium lesnei]]* (C. Koch, 1937)
******** *[[Throbalium macellum]]* (Fauvel, 1898)
******** *[[Throbalium monilicorne]]* Coiffait, 1980
******** *[[Throbalium obenbergerianum]]* C. Koch, 1939
******** *[[Throbalium oranense]]* Coiffait, 1972
******** *[[Throbalium otini]]* Coiffait, 1980
******** *[[Throbalium peyerimhoffi]]* (C. Koch, 1936)
******** *[[Throbalium piscinarium]]* Peyerimhoff, 1938
******** *[[Throbalium reticuliceps]]* (Coiffait, 1979)
******** *[[Throbalium rodti]]* (Bernhauer, 1902)
******** *[[Throbalium salinum]]* (Wollaston, 1864)
******** *[[Throbalium saoudiense]]* (Coiffait, 1979)
******** *[[Throbalium schatzmayri]]* (C. Koch, 1935)
******** *[[Throbalium sphinx]]* (C. Koch, 1935)
******** *[[Throbalium sutteri]]* Scheerpeltz, 1957
******** *[[Throbalium torretassoi]]* (C. Koch, 1934)

## Kilder

## Eksterne lenker
*
Pycnocrypta

***Pycnocrypta*** er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.

## Utseende
Middelsstore, slanke, mørkbrunlige kortvinger. Antennene er lange og knebøyde med et langt innerste ledd. Hodet er omtrent så langt som bredt med små fasettøyne. Pronotum er amalere enn hodet, betydelig lengre enn bredt, rundet, det er en markert, men ikke spesielt smal "hals" mellom hode og pronotum. Dekkvingene er jevnbrede. Bakkroppen er spoleformet, beina forholdsvis lange.

## Levevis
Smalkortvingene er bakkelevende rovdyr som særlig finnes på litt fuktige steder.

## Utbredelse
Slekten er utbredt i den neotropiske økosonen.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien smalkortvinger, Paederinae Fleming, 1821
****** Stammen **[[Paederini]]** Fleming, 1821
******* Understammen Cryptobiina Casey, 1905
******** Slekten ***Pycnocrypta*** Casey, 1905
********* *[[Pycnocrypta ancoriformis]]* Bierig, 1933
********* *[[Pycnocrypta ducalis]]* (Sharp, 1885)
********* *[[Pycnocrypta gigas]]* (Sharp, 1876)
********* *[[Pycnocrypta grandis]]* (Sharp, 1885)
********* *[[Pycnocrypta havlasai]]* (Rambousek, 1925)
********* *[[Pycnocrypta laticeps]]* (Rambousek, 1925)
********* *[[Pycnocrypta maxilosum]]* (Guérin-Méneville, 1844)
********* *[[Pycnocrypta mrazi]]* (Rambousek, 1925)
********* *[[Pycnocrypta plagipenne]]* (Sharp, 1876)
********* *[[Pycnocrypta planata]]* (Sharp, 1885)
********* *[[Pycnocrypta propinquulum]]* (Rambousek, 1925)
********* *[[Pycnocrypta quadratipenne]]* (Bernhauer, 1934)
********* *[[Pycnocrypta rambouseki]]* (Scheerpeltz, 1933)

## Referanser




## Eksterne lenker
* 
* Kortvinger – Tree of life. (engelskspråklig)
* bugguide.net - bildedatabase over nordamerikanske insekter https://bugguide.net/node/view/351551
Oculolabrus

***Oculolabrus*** er en slekt av biller som hører til underfamilien storkortvinger (Staphylininae) i familien kortvinger (Staphylinidae). 

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien storkortvinger Staphylininae Latreille, 1802
****** Stammen Xantholinini
******* Slekten ***Oculolabrus*** Steel, 1946
******** *[[Oculolabrus chinensis]]* Bordoni, 2002
******** *[[Oculolabrus keralensis]]* Bordoni, 2002
******** *[[Oculolabrus laotianus]]* Bordoni, 2003
******** *[[Oculolabrus qiqi]]* Bordoni, 2013
******** *[[Oculolabrus rufipennis]]* (Coiffait, 1982)
******** *[[Oculolabrus sabahensis]]* Bordoni, 2006
******** *[[Oculolabrus sumatrensis]]* Steel, 1946

## Referanser


## Eksterne lenker
*
Clavomicrus

***Clavomicrus*** er en slekt av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.

## Utseende
Små (ca. 1-1,5 millimeter), brede, rødbrune perlebiller. Kroppen er kledt med ganske lange, lyse hår. Antennene er kraftige og nesten så lange som kroppen. Hodet er lite med utstående fasettøyne. Pronotum er rundet med nesten rettvinklede bakhjørner, nesten så bredt som dekkvingene, som er ovale uten punktrader.

## Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

## Utbredelse
Slekten er utbredt i Sørøst-Asia (Filippinene (Luzon)).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **[[Staphylinoidea]]**
**** Familien kortvinger, Staphylinidae Latreille, 1802
***** Underfamilien **[[perlebiller]], [[Scydmaeninae]]** Leach, 1815
****** Gruppe Cephenniitae Reitter, 1882
******* Stammen **[[Cephenniini]]** Reitter, 1882
******** Slekten ***Clavomicrus*** Jałoszyński, 2019 
********* *[[Clavomicrus orousseti]]* Jałoszyński, 2019

## Referanser




## Eksterne lenker
*
Formicaenictus

***Formicaenictus*** er en slekt av biller som hører til den store underfamilien Aleocharinae i familien kortvinger (Staphylinidae).

## Utseende
Små til middelsstore (2-8 millimeter), oftest mer eller mindre brunaktige kortvinger. De fleste artene er forholdsvis store og brede til småkortvinger å være. Føttene på alle tre beinpar er fem-leddete, og maksillepalpene består også av fem ledd.

## Levevis
Arten er knyttet til hærmaur i slekten *[[Aenictus]]*.

## Utbredelse
Arten lever i Vest-Malaysia (Perak) og på Sumatra.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen **[[Aleocharini]]** 
******* Slekten ***Formicaenictus*** Kistner, 1997
******** *[[Formicaenictus weissflogi]]* Kistner, 1997

## Referanser


## Eksterne lenker
*